stanford-oval/wikipedia huggingface dataset:
นินจารันทาโร่
แหล่งข้อมูลอื่น

เว็บไซต์ทางการ (ในภาษาญี่ปุ่น)
เว็บไซต์ครบรอบ 30 ปีั นินจารันทาโร่'
忍たま乱太郎 – NHK Broadcast History (ในภาษาญี่ปุ่น)
นินจารันทาโร่ (อนิเมะ) ที่เครือข่ายข่าวอนิเมะ
| ด ค กอาจิอาโดแอนิเมชันเวิกส์ |
| --- | --- |
ซีรีส์โทรทัศน์:  Miracle Girls (พ.ศ. 2536)  นินจารันทาโร่ (พ.ศ. 2536–ปัจจุบัน)  Wankorobe (พ.ศ. 2539–2540)  โซโรริ จิ้งจอกมหัศจรรย์ (พ.ศ. 2547–2548)  Majime ni Fumajime Kaiketsu Zorori (พ.ศ. 2548–2550)  เซ็ตไตโชเน็น (พ.ศ. 2548)  Kujibiki Unbalance (พ.ศ. 2549)  Emma – A Victorian Romance: Second Act (พ.ศ. 2550)  DD Fist of the North Star (พ.ศ. 2556–2558)  Hokuto no Ken: Ichigo Aji (พ.ศ. 2558)  Izetta: The Last Witch (พ.ศ. 2559)  จอมมารต่างโลกกับบริวารสาวนักอัญเชิญ (พ.ศ. 2561)  การปฏิวัติของสาวน้อยหนอนหนังสือ (พ.ศ. 2562–2565)  ความลับสุดยอดของคุณพ่อเลี้ยงเดี่ยว (พ.ศ. 2563)  Motto! Majime ni Fumajime Kaiketsu Zorori (พ.ศ. 2563–ปัจจุบัน)  คดีประหลาดคนปีศาจ (พ.ศ. 2564)  รีเวนเจอร์ (พ.ศ. 2566)  ร้อยเรียงรักจากหัวใจ (พ.ศ. 2567)  เมื่อตาลุงเกิดใหม่เป็นนางร้ายที่ต่างโลก (พ.ศ. 2568) 
ภาพยนตร์:  Maison Ikkoku: Kanketsuhen (พ.ศ. 2531)  Eiga Nintama Rantarō (พ.ศ. 2539)  Majime ni Fumajime Kaiketsu Zorori: Nazo no Otakara Daisakusen (พ.ศ. 2549)  You Are Umasou (พ.ศ. 2553)  นินจารันทาโร่ แอนิเมชั่น Animated Movie (พ.ศ. 2554)  Magic Tree House (พ.ศ. 2554)  Kaiketsu Zorori Da-Da-Da-Daibouken! (พ.ศ. 2555)  Kaiketsu Zorori: Mamoru ze! Kyouryuu no Tamago (พ.ศ. 2556)  Kaiketsu Zorori: Uchū no Yūsha-tachi (พ.ศ. 2558)  Eiga Kaiketsu Zorori ZZ no Himitsu (พ.ศ. 2560)  Seven Days War (พ.ศ. 2562)  ความลับสุดยอดของคุณพ่อเลี้ยงเดี่ยว (พ.ศ. 2564) 
โอวีเอ/โอเอ็นเอ:  Time Knot: Reflection (พ.ศ. 2530)  Shiratori Reiko de Gozaimasu! (พ.ศ. 2533)  Spirit of Wonder: Miss China's Ring (พ.ศ. 2535)  Yokohama Kaidashi Kikō (พ.ศ. 2541)  Azumanga Web Daioh (พ.ศ. 2543)  Spirit of Wonder (พ.ศ. 2544–2547)  Wind: A Breath of Heart (พ.ศ. 2545)  Yokohama Kaidashi Kikō: Quiet Country Cafe (พ.ศ. 2545–2546)  Kujibiki Unbalance (พ.ศ. 2548–2548)  Genshiken (พ.ศ. 2549–2550)  การปฏิวัติของสาวน้อยหนอนหนังสือ (พ.ศ. 2563) 
 หมวดหมู่
จังหวัดตรังในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562

การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ในจังหวัดตรัง กำหนดให้มีขึ้นในวันที่ 24 มีนาคม พ.ศ. 2562 โดยแบ่งเขตการเลือกตั้งออกเป็น 3 เขตเลือกตั้ง ซึ่งลดลงจากการเลือกตั้งครั้งก่อน 1 เขต โดยแต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ภาพรวม > แบ่งตามพรรค

| พรรค | พรรค | จำนวน ผู้สมัคร | คะแนนเสียง> จน. | คะแนนเสียง> % | ที่นั่ง> จน. | ที่นั่ง> +/– | ที่นั่ง> % |
| --- | --- | --- | --- | --- | --- | --- | --- |
|  | ประชาธิปัตย์ | 3 | 137,574 | 37.61% | 2 | 2 | 66.67% |
|  | พลังประชารัฐ | 3 | 103,892 | 28.40% | 1 | 1 | 33.33% |
|  | อนาคตใหม่ | 3 | 40,836 | 11.16% | 0 |  | 0.00% |
|  | อื่น ๆ | 100 | 83,500 | 22.83% | 0 |  | 0.00% |
| ผลรวม | ผลรวม | 109 | 365,802 | 100.00% | 3 | 1 | 100.00% |
ภาพรวม > แบ่งตามเขต

| เขตเลือกตั้ง> เขตเลือกตั้ง.เขตเลือกตั้ง | ประชาธิปัตย์> .คะแนนเสียง | ประชาธิปัตย์> .% | พลังประชารัฐ> .คะแนนเสียง | พลังประชารัฐ> .% | อนาคตใหม่> .คะแนนเสียง | อนาคตใหม่> .% | อื่น ๆ> .คะแนนเสียง | อื่น ๆ> .% | ผลรวม> .คะแนนเสียง | ผลรวม> .% | ผลการเลือกตั้ง> ผลการเลือกตั้ง.ผลการเลือกตั้ง |
| --- | --- | --- | --- | --- | --- | --- | --- | --- | --- | --- | --- |
| เขต 1 | 38,332 | 30.67% | 39,416 | 31.54% | 17,371 | 13.90% | 29,845 | 23.89% | 124,964 | 100.00% | พลังประชารัฐ ได้ที่นั่ง |
| เขต 2 | 47,640 | 39.47% | 33,457 | 27.72% | 10,427 | 8.64% | 29,172 | 24.17% | 120,696 | 100.00% | ประชาธิปัตย์ รักษาที่นั่ง |
| เขต 3 | 51,602 | 42.95% | 31,019 | 25.82% | 13,038 | 10.85% | 24,483 | 20.38% | 120,142 | 100.00% | ประชาธิปัตย์ รักษาที่นั่ง |
| ผลรวม | 137,574 | 37.61% | 103,892 | 28.40% | 40,836 | 11.16% | 83,500 | 22.83% | 365,802 | 100.00% |  |
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
ดูเพิ่ม

จังหวัดตรังในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
จังหวัดตรังในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566
แหล่งข้อมูลอื่น

สำนักงานคณะกรรมการการเลือกตั้งประจำจังหวัดตรัง
รายชื่อผู้สมัครรับเลือกตั้งสมาชิกสภาผู้แทนราษฎร แบบแบ่งเขตเลือกตั้ง
| ด ค ก(พ> ศ. 2554 ←)   การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562   (→ พ.ศ. 2566) |
| --- | --- |
 กระบี่  กรุงเทพมหานคร  กาญจนบุรี  กาฬสินธุ์  กำแพงเพชร  ขอนแก่น  จันทบุรี  ฉะเชิงเทรา  ชลบุรี  ชัยนาท  ชัยภูมิ  ชุมพร  เชียงราย  เชียงใหม่  ตรัง  ตราด  ตาก  นครนายก  นครปฐม  นครพนม  นครราชสีมา  นครศรีธรรมราช  นครสวรรค์  นนทบุรี  นราธิวาส  น่าน  บึงกาฬ  บุรีรัมย์  ปทุมธานี  ประจวบคีรีขันธ์  ปราจีนบุรี  ปัตตานี  พระนครศรีอยุธยา  พะเยา  พังงา  พัทลุง  พิจิตร  พิษณุโลก  เพชรบุรี  เพชรบูรณ์  แพร่  ภูเก็ต  มหาสารคาม  มุกดาหาร  แม่ฮ่องสอน  ยโสธร  ยะลา  ร้อยเอ็ด  ระนอง  ระยอง  ราชบุรี  ลพบุรี  ลำปาง  ลำพูน  เลย  ศรีสะเกษ  สกลนคร  สงขลา  สตูล  สมุทรปราการ  สมุทรสงคราม  สมุทรสาคร  สระแก้ว  สระบุรี  สิงห์บุรี  สุโขทัย  สุพรรณบุรี  สุราษฎร์ธานี  สุรินทร์  หนองคาย  หนองบัวลำภู  อ่างทอง  อำนาจเจริญ  อุดรธานี  อุตรดิตถ์  อุทัยธานี  อุบลราชธานี 
สมาชิกสภาผู้แทนราษฎร
| ด ค กจังหวัดตรังในการเลือกตั้งสมาชิกสภาผู้แทนราษฎรไทย |
| --- | --- |
เลือกตั้งทั่วไป:  กุมภาพันธ์ 2500  ธันวาคม 2500  2512  2518  2519  2522  2526  2529  2531  มีนาคม 2535  กันยายน 2535  2538  2539  2544  2548  2550  2554  2562  2566
ปทุมธานี (แก้ความกำกวม)

ปทุมธานี อาจหมายถึง:
จังหวัดปทุมธานี
อำเภอเมืองปทุมธานี
เทศบาลเมืองปทุมธานี
มหาวิทยาลัยปทุมธานี
ปฏิญญาร่วมจีน-อังกฤษ

| ปฏิญญาร่วมของรัฐบาลสหราชอาณาจักรบริเตนใหญ่และไอร์แลนด์เหนือและรัฐบาลสาธารณรัฐประชาชนจีนว่าด้วยปัญหาฮ่องกง 中华人民共和国政府和大不列颠及北爱尔兰联合王国政府关于香港问题的联合声明 |
| --- | --- |
วันลงนาม: 19 ธันวาคม ค.ศ.1984
ที่ลงนาม: ปักกิ่ง, ประเทศจีน
วันมีผล: 27 พฤษภาคม ค.ศ.1985
เงื่อนไข: ลงนามปฏิญญา
ผู้ลงนาม: จ้าว จื่อหยาง, นายกรัฐมนตรีจีน มาร์กาเรต แทตเชอร์, นายกรัฐมนตรีสหราชอาณาจักร
ภาคี:  สาธารณรัฐประชาชนจีน  สหราชอาณาจักรบริเตนใหญ่และไอร์แลนด์เหนือ
ปฏิญญาร่วมจีน-อังกฤษ หรือชื่ออย่างเป็นทางการว่า ปฏิญญาร่วมของรัฐบาลสหราชอาณาจักรบริเตนใหญ่และไอร์แลนด์เหนือและรัฐบาลสาธารณรัฐประชาชนจีนว่าด้วยปัญหาฮ่องกง ลงนามโดยนายกรัฐมนตรีจ้าว จื่อหยางและมาร์กาเรต แทตเชอร์ แห่งรัฐบาลสาธารณรัฐประชาชนจีนและสหราชอาณาจักร เมื่อวันที่ 19 ธันวาคม พ.ศ. 2527 ในกรุงปักกิ่ง
ปฏิญญาดังกล่าวมีผลใช้บังคับด้วยการแลกเปลี่ยนตราสารให้สัตยาบันเมื่อวันที่ 27 พฤษภาคม พ.ศ. 2528 และจดทะเบียนจากทั้งจีนและอังกฤษที่สหประชาชาติเมื่อวันที่ 12 มิถุนายน พ.ศ. 2528 ในปฏิญญาร่วม รัฐบาลจีนแถลงว่า จีนได้ตัดสินใจคงการใช้อธิปไตยเหนือฮ่องกง (รวมทั้งเกาะฮ่องกง เกาลูน และดินแดนใหม่) ซึ่งมีผลตั้งแต่วันที่ 1 กรกฎาคม พ.ศ. 2540 และรัฐบาลอังกฤษแถลงว่า จะส่งมอบฮ่องกงคืนให้แก่จีนโดยมีผลตั้งแต่วันที่ 1 กรกฎาคม พ.ศ. 2540 รัฐบาลจีนยังได้แถลงนโยบายพื้นฐานเกี่ยวกับฮ่องกงในตราสารด้วย
ตามหลัก "หนึ่งประเทศ สองระบบ" ที่ตกลงกันระหว่างอังกฤษกับจีน เขตบริหารพิเศษฮ่องกงจะไม่ใช่ระบบสังคมนิยมของจีน และระบบทุนนิยมแต่เดิมและวิถีชีวิตของฮ่องกงจะไม่มีการเปลี่ยนแปลงเป็นเวลา 50 ปี จนถึง พ.ศ. 2590 ปฏิญญาร่วมยังกำหนดให้นโยบายพื้นฐานควรระบุไว้ในกฎหมายพื้นฐานฮ่องกง และระบบสังคมนิยมและนโยบายสังคมนิยมไม่ควรใช้ในเขตบริหารพิเศษฮ่องกง
แหล่งข้อมูลอื่น

Text of the Sino-British Joint Declaration
บีเออี ซีแฮร์ริเออร์

ระวังสับสนกับ แฮริเออร์
| บีเออี ซีแฮร์ริเออร์ |
| --- | --- |

ข้อมูลทั่วไป
บทบาท: เครื่องบินขับไล่ขึ้นลงแนวดิ่ง/ระยะสั้น ใช้งานทางทะเล
ชาติกำเนิด:  บริเตนใหญ่
บริษัทผู้ผลิต: ฮ็อคเกอร์-ซิดเดลี่ย์ บริติชแอร์โรว์สเปซ
สถานะ: ประจำการ
ผู้ใช้งานหลัก: ราชนาวีอังกฤษ (ปลดประจำการ) กองทัพเรืออินเดีย
ประวัติ
เริ่มใช้งาน: เมษายน พ.ศ. 2523
เที่ยวบินแรก: 20 สิงหาคม พ.ศ. 2521 (FRS1)
สายการผลิต: ฮ็อคเกอร์-ซิดเดลี่ย์ แฮริเออร์
บริติชแอร์โรว์สเปซ ซีแฮร์ริเออร์ หรือ บีเออี ซีแฮร์ริเออร์ เป็นเครื่องบินขับไล่ โจมตี และลาดตระเวนทางทะเลขึ้นลงแนวดิ่ง/ระยะสั้น พัฒนามาจากฮ็อคเกอร์-ซิดเดลี่ย์ แฮริเออร์ เข้าประจำการครั้งแรกในกองทัพราชนาวีอังกฤษ ในเดือนเมษายน พ.ศ. 2523 ภายใต้ชื่อว่า ซีแฮร์ริเออร์ เอฟอาร์เอส 1 (Sea Harrier FRS1) หรือรู้จักกันในนามไม่เป็นทางการว่า "ชาร์" (Shar) ซึ่งเป็นเรื่องแปลกใหม่ในยุคนั้นที่เครื่องบินรบทางทะเลมีขนาดใหญ่และสามารถใช้ความเร็วได้เหนือเสียง บทบาทหลักของซีแฮริเออร์คือป้องกันภัยทางอากาศให้แก่เรือบรรทุกเครื่องบินแห่งราชนาวีอังกฤษ
ประเทศผู้ใช้งาน

สหราชอาณาจักร
อินเดีย
แหล่งข้อมูลอื่น

ฮ็อคเกอร์-ซิดเดลี่ย์แฮริเออร์
บุษบา

บุษบา อาจหมายถึง
บุษบา เพลงของโมเดิร์นด็อกในอัลบั้มชุดแรก
บุษบาฮาวาย ชื่อพรรณไม้ของ บลูฮาวาย และ ชมพูฮาวาย
บุษบา (อิเหนา) ชื่อตัวละคร ในนิยายเรื่องอิเหนา เป็นนางเอกของเรื่อง
บุคคล
บุษบา เทริโอ ชื่อไทยของนักร้องนิโคล เทริโอ โดยอัลบั้มชุดที่สองว่า บุษบาหน้าเป็น
บุษบา อธิษฐาน นักร้องเพลงลูกทุ่งไทยในอดีต
บุษบา รังสรรค์ นักร้องเพลงลูกทุ่งไทยในอดีต
บุษบา มหัตถพงศ์ พิธีกร นักแสดง นักเขียน ดีเจ วีเจ
บุษบา ดาวเรือง นักธุรกิจทางด้านการบันเทิงชาวไทย ประธานเจ้าหน้าที่บริหารกลุ่ม บริษัท จีเอ็มเอ็ม แกรมมี่ จำกัด (มหาชน)
บุษบา ยอดบางเตย รองประธานคณะกรรมการโอลิมปิกแห่งประเทศไทย นายกสมาคมยกน้ำหนักแห่งประเทศไทย
หม่อมราชวงศ์บุษบา สธนพงศ์
ดอกไม้
ตำบลทุ่งพึ่ง

| ตำบลทุ่งพึ่ง |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Thung Phueng
ตำบลทุ่งพึ่ง
พิกัด: 15°24′37.0″N 99°54′04.6″E﻿ / ﻿15.410278°N 99.901278°E﻿ / 15.410278; 99.901278
ประเทศ: ไทย
จังหวัด: อุทัยธานี
อำเภอ: หนองขาหย่าง
พื้นที่
 • ทั้งหมด: 16.26 ตร.กม. (6.28 ตร.ไมล์)
ประชากร (2566)
 • ทั้งหมด: 1,438 คน
 • ความหนาแน่น: 88.44 คน/ตร.กม. (229.1 คน/ตร.ไมล์)
รหัสไปรษณีย์ : 61130
รหัสภูมิศาสตร์: 610505
 ส่วนหนึ่งของสารานุกรมประเทศไทย
ทุ่งพึ่ง เป็นตำบลในอำเภอหนองขาหย่าง จังหวัดอุทัยธานี
ที่ตั้งและอาณาเขต

ตำบลทุ่งพึ่งมีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับตำบลทัพทันและตำบลทุ่งนาไทย (อำเภอทัพทัน)
ทิศตะวันออก ติดต่อตำบลหนองพังค่า (อำเภอเมืองอุทัยธานี)
ทิศใต้ ติดต่อกับตำบลดอนกลอย (อำเภอหนองขาหย่าง)
ทิศตะวันตก ติดต่อกับตำบลบ้านเก่า( อำเภอหนองฉาง)
ประวัติ

ทุ่งพึ่งเป็นตำบลในอำเภอหนองพลวง จังหวัดอุทัยธานี ตั้งเป็นตำบลตั้งแต่ พ.ศ. 2443 บ้านทุ่งพึ่งเกิดขึ้นเมื่อประมาณสมัยกรุงรัตนโกสินทร์ตอนต้น เดิมมีสองผัวเมียชื่อนายผึ้งและนางมอญ ได้อพยพมาก่อตั้งรกรากเป็นครั้งแรก และได้ขยายชุมชนเป็นหมู่บ้านที่เจริญรุ่งเรืองขึ้นมาจนปัจจุบันนี้ จึงสันนิษฐานว่าคำว่าบ้านทุ่งพึ่งมาจากการนำเอาชื่อต้นตระกูลคือนายผึ้งมาเรียกกัน แต่ตัวสะกด "ผึ้ง" และ "พึ่ง" ที่แตกต่างกันในปัจจุบันสันนิษฐานว่าคงจะกำหนดกันเองในสมัยที่ความเจริญทางด้านการศึกษาได้เข้ามามีบทบาทในหมู่บ้านในระยะหลัง
การแบ่งเขตการปกครอง > การปกครองส่วนภูมิภาค

พื้นที่ตำบลทุ่งพึ่งประกอบด้วยหมู่บ้านทั้งสิ้นจำนวน 7 หมู่บ้าน มีจำนวนประชากร 1,438 คน แบ่งเป็นชาย 680 คน หญิง 758 คน (เดือนธันวาคม 2566) เป็นตำบลที่มีจำนวนประชากรมากเป็นลำดับ 6 จาก 9 ในอำเภอหนองขาหย่าง
* ปี พ.ศ. 2558 มีการรวมผู้ที่ไม่ได้สัญชาติไทยในทะเบียนราษฎร ส่งผลให้ข้อมูลจำนวนประชากรปีดังกล่าวเพิ่มขึ้นเป็นจำนวนมาก
| หมู่บ้าน | พ> ศ. 2566 | พ> ศ. 2565 | พ> ศ. 2564 | พ> ศ. 2563 | พ> ศ. 2562 | พ> ศ. 2561 | พ> ศ. 2560 |
| --- | --- | --- | --- | --- | --- | --- | --- |
| ทุ่งพึ่ง | 314 | 323 | 322 | 328 | 335 | 332 | 336 |
| ทับทราย | 281 | 282 | 280 | 270 | 274 | 279 | 267 |
| หนองเขื่อน | 227 | 221 | 221 | 219 | 213 | 219 | 218 |
| ทุ่งสมอ | 204 | 200 | 194 | 189 | 193 | 198 | 201 |
| ทุ่งใหญ่ | 185 | 186 | 190 | 189 | 190 | 195 | 198 |
| คลองหิน | 126 | 126 | 123 | 119 | 121 | 122 | 115 |
| ทุ่งโป่ง | 101 | 101 | 105 | 107 | 104 | 105 | 104 |
| รวม | 1,438 | 1,439 | 1,435 | 1,421 | 1,430 | 1,450 | 1,439 |
การแบ่งเขตการปกครอง > การปกครองส่วนท้องถิ่น

ปัจจุบันตำบลทุ่งพึ่งทั้งตำบลอยู่ในเขตองค์การบริหารส่วนตำบลหนองขาหย่าง เดิมอยู่ในเขตสภาตำบลทุ่งพึ่ง ในปี พ.ศ. 2517 ต่อมาในปี พ.ศ. 2547 เขตสภาตำบลทุ่งพึ่งมีพื้นที่ 7 หมู่บ้านและประชากรเพียง 1,466 คน จึงไม่ผ่านเงื่อนไขในการจัดตั้งองค์การบริหารส่วนตำบล กระทรวงมหาดไทยจึงดำเนินการประกาศยุบรวมสภาตำบลทุ่งพึ่งที่มีจำนวนประชากรไม่ถึงสองพันคน โดยให้รวมพื้นที่เข้ากับองค์การบริหารส่วนตำบลหนองขาหย่าง
สถานที่สำคัญ

วัดสวนพลู เดิมเป็นวัดที่เก่าแก่ โดยมีพระอุโบสถที่สร้างขึ้นในสมัยทวารวดี (โดยอ้างหลักฐานของกรมศิลปากร) ซึ่งปัจจุบันคงเหลือแต่ฐานอิฐเก่าซึ่งอยู่ใต้ต้นโพธิ์ และยังพบเสาของศาลาหอไตรกลางน้ำสมัยก่อน เจ้าอาวาสได้เล่าว่าชื่อวัดสวนพลูนั้นได้มาตั้งแต่สมัยโบราณ โดยก่อนที่ท่านจะมาเป็นเจ้าอาวาสในวัดนี้ วัดนี้ได้ร้างมาแล้วกว่า 300 ปี และท่านยังเล่าให้ฟังว่า จากคำเล่าลือของชาวบ้านถ้ามีบุคคลใดมาบุกรุกเพื่อขโมยสิ่งของหรือบุกรุกเพื่อยึดครองพื้นที่และต้นไม้โดยไม่ได้ขออนุญาตมักพบกับปาฏิหาริย์ต่าง ๆ ปัจจุบันวัดสวนพลูได้รับการขึ้นทะเบียนเป็นโบราณสถานตามพระราชบัญญัติโบราณสถาน โบราณวัตถุ ศิลปวัตถุ และพิพิธภัณฑสถานแห่งชาติ พ.ศ. 2504 ลงในราชกิจจานุเบกษา วันที่ 9 เมษายน 2544 เล่ม 118
นารูโกะ ยานางิวาระ

| นารูโกะ ยานางิวาระ |
| --- | --- |

เกิด: 26 มิถุนายน พ.ศ. 2402 เกียวโต ประเทศญี่ปุ่น
เสียชีวิต: 16 ตุลาคม พ.ศ. 2486 (84 ปี) โตเกียว ประเทศญี่ปุ่น
คู่สมรส: จักรพรรดิเมจิ
บุตร: เจ้าหญิงชิเงโกะ เจ้าชายยูกิฮิโตะ จักรพรรดิไทโช
บิดามารดา: มิตสึนารุ ยานางิวาระ อูตาโนะ ฮาเซกาวะ
นารูโกะ ยานางิวาระ (ญี่ปุ่น: 柳原愛子; โรมาจิ: Yanagihara Naruko; เกิด: 26 มิถุนายน พ.ศ. 2402 — ตาย: 16 ตุลาคม พ.ศ. 2486) หรืออาจรู้จักในนาม ซาราวาบิ โนะ สึโบเนะ เป็นนางสนองพระโอษฐ์ และพระสนมในจักรพรรดิเมจิ ทั้งเป็นพระราชชนนีในจักรพรรดิไทโช โดยเธอเป็นสนมคนสุดท้ายที่ให้ประสูติกาลองค์จักรพรรดิของญี่ปุ่น
ประวัติ

นารูโกะ ยานางิวาระเกิดในเกียวโต เป็นบุตรคนที่สองของมิตสึนารุ ยานางิวาระ (柳原光愛) มหาดเล็กของจักรพรรดิ ทั้งเป็นวงศ์วานของเครือฟูจิวาระ นารูโกะมีพี่ชายคือ ซากิมิสึ ยานางิวาระ ผู้ร่วมสงครามโบชิงฝ่ายจักรพรรดิ เขาดำรงตำแหน่งเป็นรองผู้ว่าการภูมิภาคโทไกโด ก่อนรับตำแหน่งเป็นผู้ว่าราชการจังหวัดยามานาชิ ทั้งยังเป็นผู้ลงนามในสัญญาฟื้นฟูสัมพันธ์ทางการทูตระหว่างจีนกับญี่ปุ่น หลังทั้งสองก่อสงครามจีน–ญี่ปุ่นครั้งที่หนึ่ง
นารูโกะเป็นดรุณีแรกแย้มที่มีความเฉลียวฉลาด และมีรูปโฉมโนมพรรณสวยงาม ได้รับการยกย่องกันถ้วนหน้าในหมู่สนมฝ่ายใน ทั้งยังเก่งกาจการกวี และเข้าถวายตัวรับใช้พระราชวงศ์เมื่อปี พ.ศ. 2413 เริ่มด้วยการเป็นนางสนองพระโอษฐ์ในพระพันปีเอโช ก่อนได้รับแต่งตั้งเป็น กนโนะเท็งจิ (นางห้องพระบรรทม) เมื่อวันที่ 20 กุมภาพันธ์ พ.ศ. 2416 และรับราชการสนองพระเดชพระคุณเป็นพระสนมในจักรพรรดิเมจิ ประสูติกาลพระราชโอรส-ธิดา 3 พระองค์ ได้แก่
เจ้าหญิงชิเงโกะ อูเมะโนะมิยะ (梅宮薫子内親王; 21 มกราคม พ.ศ. 2418 — 6 มิถุนายน พ.ศ. 2419) สิ้นพระชนม์ด้วยเยื่อหุ้มพระมัตถลุงค์อักเสบ
เจ้าชายยูกิฮิโตะ ทาเกะโนะมิยะ (建宮敬仁親王; 26 กรกฎาคม พ.ศ. 2420) สิ้นพระชนม์ด้วยเยื่อหุ้มพระมัตถลุงค์อักเสบขณะมีพระชนม์เพียงวันเดียว
เจ้าชายโยชิฮิโตะ ฮารุโนะมิยะ (明宮嘉仁親王; 31 สิงหาคม พ.ศ. 2422 — 25 ธันวาคม พ.ศ. 2469) ต่อมาสืบราชสมบัติเป็นจักรพรรดิไทโช (大正天皇)
และหลังจากการประสูติกาลพระราชโอรสคือเจ้าชายโยชิฮิโตะแล้ว พระสนมนารูโกะก็พิกลจริตไม่สามารถสนองพระเดชพระคุณรับราชการในห้องพระบรรทมอีกเลย ส่วนพระราชโอรสพระองค์นั้นก็ประชวรด้วยพระโรคเดียวกับพระเชษฐภคินีและพระเชษฐภาดา และมีพระพลานามัยย่ำแย่ตั้งแต่ยังทรงพระเยาว์
พระสนมนารูโกะได้รับการแต่งตั้งเป็นนางสนองพระโอษฐ์ในปี พ.ศ. 2445 และหลังเจ้าชายฮะรุ สืบราชสมบัติขึ้นเป็นจักรพรรดิไทโชเมื่อปี พ.ศ. 2455 นางก็ได้รับเครื่องราชอิสริยาภรณ์และได้รับเกียรติหลายประการ แม้จะมีการโจษขานว่านางสติไม่สมประดี ครั้นเมื่อจักรพรรดิไทโชเสด็จสวรรคตในปี พ.ศ. 2469 อดีตพระสนมนารูโกะก็ได้รับการอนุญาตให้ปรากฏตัวหน้าพระแท่นพระบรมศพ
พระสนมนารูโกะเสียชีวิตเมื่อวันที่ 16 ตุลาคม พ.ศ. 2486 สิริอายุได้ 84 ปี ในรัชสมัยจักรพรรดิโชวะ โดยมีการปลงศพ ณ วัดยูเต็งจิ ย่านนากาเมงูโระ เขตเมงูโระ กรุงโตเกียว
เครื่องราชอิสริยาภรณ์

พ.ศ. 2468 — เครื่องราชอิสริยาภรณ์มงคลรัตน์ ชั้นที่ 1
พ.ศ. 2483 — เครื่องราชอิสริยาภรณ์รัตนมงกุฎ ชั้นที่ 1
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ นารูโกะ ยานางิวาระ
ดอกจัน

บทความนี้เกี่ยวกับเครื่องหมายวรรคตอน สำหรับดอกไม้ของต้นจัน ดูที่ จัน
ดอกจัน (*) เป็นเครื่องหมายวรรคตอนชนิดหนึ่ง รูปร่างคล้ายดอกของต้นจัน อาจมีห้าแฉก หกแฉก แปดแฉก หรือมากกว่านั้นขึ้นอยู่กับไทป์เฟซและยูนิโคด โดยปกติการเขียนดอกจันจะเขียนให้สูงขึ้นกว่าข้อความเล็กน้อย ใช้สำหรับเน้นส่วนสำคัญหรือใช้อธิบายเชิงอรรถ เครื่องหมายนี้มีการเรียกอีกชื่อว่า สตาร์ (star) เพราะมีรูปร่างคล้ายรูปดาว
สำหรับดอกจันสามตัวที่วางเรียงกันแบบสามเหลี่ยม ( ⁂ ) เรียกว่า แอสเทอริซึม (asterism)
การใช้งาน > การเขียนข้อความ

ดอกจันใช้สำหรับกำกับข้อความที่มีการอธิบายไว้ในเชิงอรรถ โดยเฉพาะเมื่อมีเชิงอรรถเพียงอันเดียวในหน้านั้น อย่างไรก็ตาม ดอกจันสามารถใช้กำกับซ้ำหลายตัวเพื่อบ่งบอกเชิงอรรถที่ต่างกัน (เช่น *, **, ***)
ดอกจันสามตัว (หรือมากกว่า) ที่วางเรียงอยู่กลางหน้ากระดาษ สามารถใช้แทนเส้นกั้นตามแนวนอนระหว่างส่วนของเนื้อหายาวๆ ได้ ซึ่งจะเป็นจุดสังเกตได้ดีกว่าเส้นตรงธรรมดา
ดอกจันสามารถใช้ปิดบังส่วนหนึ่งของคำ เพื่อหลีกเลี่ยงความไม่สุภาพของคำเต็ม (s**t) หรือเพื่อไม่ประสงค์จะออกนามเต็ม (Peter J***) หรือเพื่อหลีกเลี่ยงการทำให้ชื่อนั้นเสื่อมเสีย (G*d)
ดอกจันสามารถใช้เป็นสัญลักษณ์นำหัวข้อ (bullet) สำหรับรายการต่างๆ
ดอกจันใช้แทน *การเน้น* ในกรณีที่ไม่สามารถใช้ตัวเอนแทนได้
ดอกจันสามารถใช้เป็นตัวแทนของการจัดระดับภาพยนตร์ ภัตตาคาร ฯลฯ แทนเครื่องหมายดาว
การใช้งาน > ภาษาศาสตร์ > ภาษาศาสตร์เชิงประวัติ

ในภาษาศาสตร์เชิงประวัติ ดอกจันใช้วางไว้หน้าคำหนึ่งๆ เพื่อแสดงว่าคำนั้นอาจไม่ถูกต้องโดยตรง แต่ถูกสร้างขึ้นใหม่จากพื้นฐานทางภาษาศาสตร์อื่นๆ ตัวอย่างเช่น คำว่า anilif ในภาษา Proto-Germanic เป็นรูปแบบหนึ่งที่ถูกสร้างขึ้นใหม่
*ainlif → endleofan → eleven
การใช้งาน > ภาษาศาสตร์ > ภาษาศาสตร์เพิ่มพูน

ในภาษาศาสตร์เพิ่มพูน ดอกจันมักใช้วางไว้หน้าคำหรือวลี เพื่อแสดงว่าคำหรือวลีนั้นไม่ถูกหลักไวยากรณ์
I'm not / *I amn't
ดอกจันที่กำกับหน้าวงเล็บหมายถึง คำหรือวลีที่จำเป็นต้องเติมเพื่อให้ถูกหลักไวยากรณ์ ส่วนดอกจันภายในวงเล็บหมายถึง คำหรือวลีนั้นเมื่อเติมแล้วจะผิดหลักไวยากรณ์
go *(to) the station
go (*to) home
การใช้งาน > คอมพิวเตอร์ > วิทยาการคอมพิวเตอร์

ในวิทยาการคอมพิวเตอร์ ดอกจันถูกใช้ในนิพจน์ปรกติเพื่อแทนการซ้ำของอักษรหรือแพตเทิร์นจำนวน 0 ครั้งหรือมากกว่า การใช้ดอกจันในลักษณะนี้เรียกอีกอย่างหนึ่งว่า คลีนสตาร์ (Kleene star) หรือ คลีนโคลเชอร์ (Kleene closure) ซึ่งตั้งไว้เพื่อเป็นเกียรติให้กับ สตีเฟน โคล คลีน (Stephen Cole Kleene) นักคณิตศาสตร์ผู้ริเริ่มวิชาวิทยาการคอมพิวเตอร์
ในยูเอ็มแอล ดอกจันใช้แทนจำนวนการซ้ำของคลาสจำนวน 0 คลาสหรือมากกว่า
การใช้งาน > คอมพิวเตอร์ > ส่วนต่อประสานคอมพิวเตอร์

ฐในส่วนต่อประสานรายคำสั่ง (command-line interface) บางชนิด เช่นเชลล์ยูนิกซ์หรือ Command Prompt ของไมโครซอฟท์ ดอกจันถูกใช้เป็นอักขระตัวแทน (wildcard character) หมายถึงสายอักขระใดๆ การใช้งานดอกจันเป็นอักขระตัวแทนปกติใช้สำหรับการค้นหาแฟ้มในคอมพิวเตอร์ ตัวอย่างเช่น ถ้าผู้ใช้ต้องการหาแฟ้มที่มีชื่อว่า Document 1 การค้นหาด้วยคำสำคัญ Doc* และ D*ment* จะสามารถหาแฟ้มนั้นเจอได้ เป็นต้น
ในส่วนต่อประสานกราฟิกกับผู้ใช้บางชนิด โดยเฉพาะกับโปรแกรมประยุกต์บนไมโครซอฟท์ ดอกจันใช้นำหน้าชื่อเอกสารที่เรากำลังทำงานอยู่ซึ่งจะปรากฏบนแถบหัวเรื่องของหน้าต่าง เพื่อใช้แสดงว่าการเปลี่ยนแปลงเอกสารนั้นยังไม่ได้ถูกบัน
ในระบบแฟ้มของคอมโมโดร์ (Commodore) และระบบอื่นที่เกี่ยวข้อง ดอกจันที่แสดงถัดจากชื่อแฟ้มในไดเรกทอรี หมายถึงแฟ้มที่ถูกปิดหลังจากการใช้งานอย่างไม่สมบูรณ์ มักจะเรียกกันว่า splat file
สำหรับแบบฟอร์มบนเว็บเพจ เป็นที่ทราบกันดีว่าเครื่องหมายดอกจันใช้แสดงถึงช่องข้อมูลที่จำเป็นต้องกรอก
เครื่องคิดเลขหรือเครื่องบวกเลข (adding machine) บางชนิดใช้ปุ่มเครื่องหมายดอกจันแทน ผลลัพธ์ หรือใช้สำหรับยุติการบวกหรือลบตามลำดับจำนวน
การใช้งาน > คอมพิวเตอร์ > ภาษาโปรแกรม

ในภาษาโปรแกรมหลายชนิดรวมทั้งในเครื่องคิดเลข ใช้เครื่องหมายดอกจันเป็นสัญลักษณ์แทนการคูณ แต่เครื่องหมายนี้ก็ยังมีความหมายพิเศษในบางภาษา ตัวอย่างเช่น
ภาษาในตระกูลภาษาซี ดอกจันใช้นำหน้าชื่อตัวแปรเพื่อประกาศว่าเป็นตัวแปรพอยเตอร์ สำหรับอ่านหรือบันทึกค่าในตำแหน่งหน่วยความจำที่ชี้อยู่
ภาษาคอมมอนลิสป์ (Common Lisp) ดอกจันใช้ประกอบหน้าและหลังตัวแปรส่วนกลาง (global variable) เช่นอย่างนี้ *SAMPLE*
ในภาษาฟอร์แทรนและภาษาตระกูลภาษาปาสกาลบางสาขา การใช้ดอกจันสองตัวติดกันหมายถึงการยกกำลัง เช่น 5**3 = 5*5*5 = 125
ใช้ดอกจันสำหรับการอ้างถึง typeglob ของตัวแปรทั้งหมดด้วยชื่อที่กำหนดให้
ภาษารูบีและภาษาไพทอน ดอกจันมีการใช้เฉพาะทางสองอย่าง อย่างแรกใช้กำกับรายการในการเรียกใช้ฟังก์ชัน ซึ่งจะช่วยขยายรายการภายในออกมาเป็นอาร์กิวเมนต์ของฟังก์ชัน อย่างที่สอง พารามิเตอร์ที่ขึ้นต้นด้วยดอกจันในการประกาศฟังก์ชัน ส่งผลให้พารามิเตอร์สามารถส่งค่าเข้ามาได้โดยผ่านทางรายการลำดับ (tuple ในไพทอน) หรือแถวลำดับ (array ในรูบี)
ดอกจันในภาษาเอพีแอล ใช้แทนฟังก์ชันเลขชี้กำลัง หรือฟังก์ชันการยกกำลัง
ตำบลทุ่งฝน

| ตำบลทุ่งฝน |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Thung Fon
ประเทศ: ไทย
จังหวัด: อุดรธานี
อำเภอ: ทุ่งฝน
พื้นที่
 • ทั้งหมด: 85 ตร.กม. (33 ตร.ไมล์)
ประชากร (2564)
 • ทั้งหมด: 5,673 คน
 • ความหนาแน่น: 66.74 คน/ตร.กม. (172.9 คน/ตร.ไมล์)
รหัสไปรษณีย์ : 41310
รหัสภูมิศาสตร์: 410701
 ส่วนหนึ่งของสารานุกรมประเทศไทย
ตำบลทุ่งฝน เป็นตำบลหนึ่งในสี่ตำบลของอำเภอทุ่งฝน จังหวัดอุดรธานี
ประวัติ

วันที่ 9 พฤศจิกายน 2514 ตั้งตำบลทุ่งฝน แยกออกจากตำบลบ้านเชียง
วันที่ 29 มิถุนายน 2519 แยกพื้นที่ตำบลทุ่งฝน และตำบลทุ่งใหญ่ จากอำเภอหนองหาน มาตั้งเป็น กิ่งอำเภอทุ่งฝน และให้ขึ้นการปกครองกับอำเภอหนองหาน
วันที่ 25 พฤษภาคม 2542 ยกฐานะจากสุขาภิบาลทุ่งฝน เป็นเทศบาลตำบลทุ่งฝน ด้วยผลของกฎหมาย
วันที่ 3 พฤศจิกายน 2560 เปลี่ยนแปลงชื่อองค์การบริหารตำบลทุ่งฝน เป็น องค์การบริหารตำบลกุดค้า
อาณาเขต (ตำบล)

ทิศเหนือ ติดต่อกับ ตำบลอ้อมกอ (อำเภอบ้านดุง)
ทิศตะวันออก ติดต่อกับ ตำบลบงใต้ ตำบลคำสะอาด (อำเภอสว่างแดนดิน)
ทิศตะวันตก ติดต่อกับ ตำบลนาชุมแสง ตำบลทุ่งใหญ่ (อำเภอทุ่งฝน)
ทิศใต้ ติดต่อกับ ตำบลบ้านเชียง (อำเภอหนองหาน)
การปกครอง > การปกครองส่วนภูมิภาค

ตำบลทุ่งฝน แบ่งการปกครองออกเป็น 13 หมู่บ้านได้แก่
หมู่ที่ 1 บ้านทุ่งฝน
หมู่ที่ 2 บ้านโนนสะอาด
หมู่ที่ 3 บ้านธาตุน้อย
หมู่ที่ 4 บ้านก่อสำราญ
หมู่ที่ 5 บ้านโพนสูง
หมู่ที่ 6 บ้านท่าช่วง
หมู่ที่ 7 บ้านกุดค้า
หมู่ที่ 8 บ้านทุ่งฝน
หมู่ที่ 9 บ้านโนนสะอาด
หมู่ที่ 10 บ้านกุดค้า
หมู่ที่ 11 บ้านทุ่งฝน
หมู่ที่ 12 บ้านทุ่งฝนพัฒนา
หมู่ที่ 13 บ้านศรีสงคราม
การปกครอง > การปกครองส่วนท้องถิ่น

ท้องที่ตำบลทุ่งฝน ประกอบด้วยองค์กรปกครองส่วนท้องถิ่น 2 แห่ง ได้แก่
เทศบาลตำบลทุ่งฝน ครอบคลุมพื้นที่บางส่วนของตำบลทุ่งฝน
องค์การบริหารส่วนตำบลกุดค้า ครอบคลุมพื้นที่ตำบลทุ่งฝน (เฉพาะนอกเขตเทศบาลตำบลทุ่งฝน)
สถานศึกษา

โรงเรียน
ปลาซิวสมพงษ์

| ปลาซิวสมพงษ์ |
| --- | --- |

สถานะการอนุรักษ์
 เสี่ยงขั้นวิกฤติต่อการสูญพันธุ์  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Actinopterygii
อันดับ:: Cypriniformes
วงศ์:: Cyprinidae
สกุล:: Trigonostigma
สปีชีส์:: T.  somphongsi
ชื่อทวินาม
Trigonostigma somphongsi (Meinken, 1958)

ชื่อพ้อง
 Rasbora somphongsi  Barbus somphongsi
ปลาซิวสมพงษ์ (ชื่อวิทยาศาสตร์: Trigonostigma somphongsi) เป็นปลาน้ำจืดขนาดเล็กจำพวกปลาซิวชนิดหนึ่งในวงศ์ปลาตะเพียน (Cyprinidae) ได้รับการค้นพบโดยนายสมพงษ์ เล็กอารีย์ พ่อค้าปลาสวยงามชาวไทย [ซึ่งเป็นผู้ค้นพบปลาปักเป้าสมพงษ์ (Carinotetraodon lorteti) และปลาตะเพียนสมพงษ์หรือปลาจาดแถบดำ (Poropuntius melanogrammus) ด้วย]
ปลาเพศผู้รูปร่างลักษณะรูปร่างเรียวยาวและมีขนาดเล็กกว่าปลาเพศเมีย บริเวณลำตัวมีสีเหลืองส้มและลวดลายข้างลำตัวจะเข้มชัดเจนเมื่อใกล้ฤดูผสมพันธุ์ เพศเมียมีลักษณะรูปร่างป้อมมีสีซีดจางและลวดลายข้างลำตัวไม่ชัดเจน ข้อแตกต่างจะเห็นได้ชัดเจนมากยิ่งขึ้นช่วงที่ปลาพร้อมจะวางไข่ ขนาดเมื่อโตเต็มที่ประมาณ 10.5 เซนติเมตร กินอาหารง่าย เป็นปลาที่ไม่ชอบอยู่นิ่ง ว่ายน้ำตลอดเวลา วางไข่โดยการแปะติดกับใบของพืชน้ำ ไข่จะฟักภายใน 30 ชั่วโมง แม่ปลาสามารถวางไข่ได้ประมาณ 8-10 ฟอง กินอาหารจำพวกแพลงก์ตอนสัตว์และตัวอ่อนแมลงน้ำขนาดเล็ก
ปลาซิวสมพงษ์จัดเป็นปลาที่หายากมาก เนื่องจากเป็นปลาเฉพาะถิ่น พบเฉพาะลุ่มน้ำแม่กลองแถบจังหวัดกาญจนบุรีเท่านั้น มีรายงานการส่งออกไปขายยังต่างประเทศ เช่น เยอรมนี ญี่ปุ่น ในฐานะปลาสวยงาม จนทำให้ปลาซิวสมพงษ์มีสถานะในธรรมชาติใกล้สูญพันธุ์อย่างวิกฤต เคยถูกจัดให้เป็นปลาที่สูญพันธุ์ไปแล้วจากบัญชีของสหภาพนานาชาติเพื่อการอนุรักษ์ธรรมชาติและทรัพยากรธรรมชาติเมื่อกว่า 50 ปีก่อน จนกระทั่งหลังเหตุมหาอุทกภัยในปลายปี พ.ศ. 2554 ในเหตุการณ์น้ำท่วมทุ่งที่จังหวัดนครนายกในปี พ.ศ. 2555 ก็มีการค้นพบปลาซิวสมพงษ์อีกครั้ง และมีรายงานการเพาะขยายพันธุ์ได้แล้วที่เยอรมนี เป็นปลาที่สามารถปรับตัวให้เข้ากับสภาพแวดล้อมในสถานที่เลี้ยงได้ดี
ดูเพิ่ม

ปลาปักเป้าสมพงษ์
ปลาจาดแถบดำ
แหล่งข้อมูลอื่น

รูปและข้อมูลปลาซิวสมพงษ์
ปตัญชลิ

ปตัญชลิ (เทวนาครี पतञ्जलि) (รุ่งเรืองในราว 150 ปีก่อนคริสตกาล  หรือศตวรรษที่ 2 ก่อนคริสตกาล) เป็นนักปราชญ์ชาวอินเดีย ผู้แต่งโยคสูตร อันเป็นคัมภีร์สำคัญที่รวบรวมสาระในการปฏิบัติโยคะ และยังเป็นผู้ประพันธ์มหาภาษย อรรถกถาหลักที่อธิบายคัมภีร์อัษฏาธยายีของปาณินิด้วย
แหล่งข้อมูลอื่น

↑  Jonardon Ganeri, Artha: Meaning, Oxford University Press 2006, 1.2, p. 12
↑  S. Radhakrishnan, and C.A. Moore, (1957). A Source Book in Indian Philosophy. Princeton, New Jersey: Princeton University, ch. XIII, Yoga, p.453
↑  Gavin A. Flood, 1996